《不愚兄再示佳句如璧亦重用来韵》
宋代·饶节

圣慈何事辄翻然，日月从来本丽天。食座千冠□扫迹，禅堂百衲便差肩。

朝三暮四浑堪笑，秋菊春兰岂斗鲜。但得时和汤饼足，不材从此尽天年。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。